钦定古今图书集成/明伦汇编/闺媛典/第300卷 > 皇清三十三 > 李时珍妻金氏
## 钦定古今图书集成/明伦汇编/闺媛典/第300卷 > 皇清三十三 > 李时珍妻金氏

按《日照县志》：金氏，李时珍妻，太仆卿李蕃嫡母也。夫没，奉姑尽孝。一日，劫盗数辈夜入其宅，获其姑为质，金已得脱，闻姑被执，急还诣盗曰：“我姑老，不任家事，一切出入，惟我人所共知。急释吾姑，当罄囊以酬尔。” 盗奇其义，详问群婢乃信。氏即盛酒馔，尽出镪缗簪珥与之，盗亦不较多寡，叹谢以去。